ToekomsVenster: Gewone mense en 'n ongewone God | Maroela Media
(Foto: Ryoji Iwata/Unsplash.)
"Gewone" mense staan daar. Die teks wil die absolute futiliteit van vertroue op mense wys. Ek weet net van "gewone" mense. Daar is nie kategorieë van mense nie. Ons is almal doodgewoon, vlees en bloed, tydelik, kortstondig, beperk, meermale gebroke, soekend en broos.
Jy begin te dink dat 'n ander stel reëls vir jou geld, dat God aansluiting vind by jou en dankbaar is dat Hy met jou kan assosieer. Jy praat soos 'n oorversekerde mens, jou stemtoon is oortuigend en manipulerend. Dit is die spreekwoordelike: "Weet jy nie wie ek is nie? Weet jy met wie jy te doen het? Jy sukkel nou met die versekerde mens. Ek is nie jou speelmaat nie. Jy het nou die verkeerde perd opgesaal".
Die gebrokenes, sagmoediges, nederiges, soekende. Die vredemakers, die versoeningsagente, die self opofferende, die Jesus gesindheid mense.
Dit is wonderlik om met betroubare mense sake te doen. Om jou hart met iemand te deel en te weet dit gaan nie verder nie. Om op iemand se knoppie te druk en te weet hul oggend- en aandpraatjies is dieselfde.
Dit is die soort mens wat ons wil wees, dan nie?
Here ek is net n gewone mens met n Ongewone God…….maak my betroubaar vol liefe, sodat ander U in my kan sien